Procjena uporabivosti uzoraka krvi, briseva sluznice obraza i folikula kose za DNA profiliranje uz pomoć STR biljega

**Cilj** Utvrditi obrazac kratkih uzastopnih ponavljanja (prema engl. *small tandem repeats, STR*) u DNA dobivenoj iz krvi, briseva sluznice obraza i folikula kose kod primaoca alogene hematopoetske transplantacije matičnih stanica kako bi utvrdili sadrže li ova tkiva stanice koje potječu od davaoca.

**Postupci** Istraživanje je uključilo 25 pacijenata koji su doživjeli hematopoetski oporavak. Prikupili smo uzorke krvi, briseve sluznice obraza i folikule kose u razdoblju od 21. do 30. te 90. i 180. dana nakon transplantacije i procijenili himerički status primaoca.

**Rezultati** Stanice koje potječu od davaoca nađene su u krvi i brisevima sluznice obraza, ali ne i u folikulima kose, zbog čega se folikuli kose mogu koristiti za utvrđivanje primaočevog uzorka prije transplantacije.

**Zaključak** Periferna krv i brisevi sluznice obraza ne mogu služiti kao pouzdan izvor DNA primaoca kod pacijenata koji su bili podvrgnuti alogenoj hematopoetskoj transplantaciji matičnih stanica najmanje 6 mjeseci nakon transplantacije.